**СЪОБЩЕНИЕ**

Информираме, че с решение на Министерство на вътрешните работи на Република Турция, считано от 24:00 часа на 18.03.2020 г. ГКПП Капъкуле (Капитан Андреево), ГКПП Хамзабейли (Лесово) и ГКПП Дерекьой (Малко Търново) са затворени за преминаване на пътници. В тази връзка:

1. Български граждани, както и граждани на трети страни, пребивавали в България в последните 14 дни, няма да бъдат допускани на територията на Република Турция.
2. Турски граждани няма да бъдат допускани да преминават към България през горепосочените пунктове.
3. Български граждани, притежаващи разрешение за пребиваване на територията на Турция, ще могат да влизат в Турция, но до преминаването на опасността от епидемията ще могат да се възползват от това право еднократно.
4. Турски граждани, притежаващи разрешение за пребиваване на територията на България, ще могат да влизат в България, но до преминаването на опасността от епидемията ще могат да се възползват от това право еднократно.
5. Спрямо товарните превози не се предвиждат рестрикции на горепосочените ГКПП.